*Likumprojekts*

**Grozījumi Vekseļu likumā**

Izdarīt Vekseļu likumā (Likumu un Ministru kabineta noteikumu krājums, 38, 07.10.1938.; Diena, 1992, 167. nr.) šādus grozījumus:

1. Papildināt 1. pantu pēc vārdiem “maksātājam” ar vārdu “komersantam”.
2. Izteikt 1. panta 3. punktu šādā redakcijā:

“Komersanta nosaukumam, juridiskajai adresei un reģistrācijas numuram.”

1. Papildināt 1. panta 10. punktu pēc vārdiem “valsts nodevas apmērs” ar vārdiem “un samaksa, ko apliecina maksājuma uzdevums” un izslēgt vārdus “bankas dienas spiedogs, bankas darbinieka paraksts.”.
2. Izslēgt 1. panta otro daļu.
3. Papildināt 30. pantu ar trešo daļu šādā redakcijā:

“Ja fiziska persona dod nodrošinājumu par tratu vai vienkāršo vekseli, tad attiecībā uz galvojuma noformēšanu ievērojama notariālā akta forma.”

1. Izslēgt 45. panta pirmajā daļā vārdus “kuru adreses atzīmētas tratā, vai zināmas notāram, vai kuru adreses ir paziņojusi persona, kas pieprasījusi protesta izdarīšanu” un pēc vārdiem “visām uz tratas pamata atbildīgām personām,” papildināt ar vārdiem “paziņojot uz deklarēto dzīvesvietas adresi, juridisko adresi vai oficiālo elektronisko adresi, ja personai ir aktivizēts oficiālās elektroniskās adreses konts. Par protesta izdarīšanu paziņo arī uz tratas turētāja norādīto uz tratas pamata atbildīgās personas adresi, ja tā atšķiras no iepriekš norādītajām.”.
2. Papildināt 46. pantu ar teikumu šādā redakcijā:

“Šādas atzīmes izdarīšana neatbrīvo no pienākuma regresa tiesības izlietošanai protestēt tratu nepieņemšanas vai nesamaksās dēļ, ja uz tratas pamata atbildīgā persona ir fiziska persona.”

1. Aizstāt 55. panta pirmajā daļā vārdus “īpaša persona” ar vārdiem “komersants”.
2. Papildināt 55. panta trešo daļu pēc vārdiem “trešā persona” ar vārdu “- komersants”.
3. Papildināt likumu ar 74.1 pantu šādā redakcijā:

“Uz tratas pamata atbildīgā persona nevar būt fiziska persona.”

1. Izteikt 75. panta otro daļu šādā redakcijā:

“Ja vienkāršā vekseļa devējs nav komersants, tad vienkāršais vekselis izdodams notariālā akta formā.”

1. Papildināt 75. pantu ar trešo daļu šādā redakcijā:

“Ja vienkāršais vekselis tiek izdots kā notariālais akts, tad visa korespondence, kas tiek nosūtīta uz notariālajā aktā norādīto adresi, tiek uzskatīta par saņemtu.”

1. Papildināt likumu ar 77.1 pantu šādā redakcijā:

“Vienkāršajam vekselim jāpiemēro tratai paredzētie noteikumi par regresu nesamaksas dēļ, bet protesta izdarīšanai nosakāms termiņš 20 (divdesmitajā) maksāšanas termiņam sekojošajā Latvijā noteiktajā dienā.”

1. Izslēgt 80. pantā vārdus “vai mutiski” un pēc vārdiem “izpildīt savu saistību pēc vekseļa” papildināt ar vārdiem “paziņojot uz deklarēto dzīvesvietas adresi, juridisko adresi vai oficiālo elektronisko adresi, ja personai ir aktivizēts oficiālās elektroniskās adreses konts. Uzaicinājumu paziņo arī uz vienkāršā vekseļa turētāja norādīto uz vienkāršā vekseļa pamata atbildīgās personas adresi, ja tā atšķiras no iepriekš norādītajām.”
2. Papildināt likumu ar 80.2 pantu šādā redakcijā:

“Latvijā izrakstīts vienkāršais vekselis iesniedzams notāram ne vēlāk kā nākamajā dienā pēc maksāšanas termiņa pēdējās dienas. Vienkāršais vekselis noprotestējams 20 dienā pēc vienkāršā vekseļa iesniegšanas notāram.”

1. Izslēgt 81. panta 4. punktā vārdus “vai ka uzaicinātā persona nav bijusi sastopama, vai ka nav bijis iespējams atrast viņas veikala telpas vai dzīvokli.”
2. Papildināt 81. pantu ar ceturto daļu šādā redakcijā:

“Protesta akts, kas izdarīts par notariālā akta formā izdotu vienkāršo vekseli, ir izpildu dokuments, ko var nodot piespiedu izpildei.”

1. Papildināt pārejas noteikumus ar 3. punktu šādā redakcijā:

“Grozījumi par to, ka tratas var izdot tikai komersanti stājās spēkā no 2022. gada 1. janvāra.”

1. Papildināt pārejas noteikumus ar 4. punktu šādā redakcijā:

“Grozījumi par notariālo formu fizisko personu izdotiem vienkāršajiem vekseļiem un tratām stājās spēkā no 2022. gada 1. janvāra.”

1. Papildināt pārejas noteikumus ar 5. punktu šādā redakcijā:

“Vienkāršajiem vekseļiem, ko izdevušas fiziskās personas līdz 2021. gada 31. decembrim, kas iesniegti protestēšanai pēc 2022. gada 1. janvāra, piemērojama protestēšanas kārtība, kas ir spēkā no 2022. gada 1. janvāra.”

Ministru prezidenta biedrs,

tieslietu ministrs Jānis Bordāns

Iesniedzējs: Raivis Kronbergs